标题：阎氏家谱
家谱序言
族有谱牒，所以承先绪而垂家范也，何与他姓事，而顾赞叹不置乎？然而事之合乎不言而同然者，安不容终于无辞。  家谱余与埠后阎氏世系至戚，而子升自幼受书于余，方八九岁时，性情恬静、文思俊逸，余甚器重之。乃迟至光绪甲申始补博士弟子员，盖年已二十有七矣。自是家居训蒙殊不汲汲于进取，余屡次面督，俱笑受之，不甚辨窥其意，似有专务，而子升不明言，余亦未知其志之异也。
今岁春，余方有事于谱牒，尚未告峻，适见子升所修阎氏族谱，尽美尽善，毫无遗憾！为之称快者再三。讯其巅末，则曰：吾阎氏自有明以来，代有文人。而谱牒之厄于兵燹者历有年所，倘不及修整，不惟先人之嘉言懿行湮没无传，而支派日繁，后之人亦焉知亲疏所由分乎？兰自游庠而后专心此事，特恐体式未善或贻笑于大家巨族也！
余恍然曰：嘻，异矣！今之读书者，类以案头陈编，仅为摭取功名之，具求其识乎大体者百不得一。子升初有进步而即以纠合宗族为事，先人往矣，志之于谱，久而弗忘，是其孝也；族人众矣，合之于谱，昭穆有伦，是其仁也；世系繁矣，详之于谱，条分缕析，是其勤且慎也！具此四德。而子升之进取殆未可量矣。即余之相士亦可自信其不误矣。
子升从容逊谢曰：吾人读书不能光前裕后惟是，谨按世系缮写成册，分内事也，何异之有？先生此言毋乃过奖，而使兰汗颜乎。
余曰：不然，所谓光前裕后者，岂惟是勅封貤赠簪缨累叶，良田华屋门第赫奕云尔哉？夫欲光前而祖功宗德不克世守，而表章之何光之为？欲裕后而木本水源无以详书，而显示之何裕之为？子升此举，光前裕后之急务也。
余之言岂以誉子升哉？将为阎氏子弟劝，即为吾滕氏子弟劝，并为凡为子弟者劝也。但使读书之士皆知所以，尊祖收族则孝弟之心油然自生。何至骨肉参商，上无以对先人，下无以对后人也哉。至其修辑之完善，观于凡例而知之矣。不复赘焉。
岁在彊圉大渊献季春月下浣，恩贡生滕耀祖显廷氏撰。
阎氏族谱叙
阎氏旧有家乘，观邑志科贡封荫人物文学等部，中载二世讳敦、四世讳志、五世讳祺、六世讳公朝以及九世  阎氏族谱叙讳尔仞者，溯其世系又必援家乘以为证，则所以论撰。先祖之美而明著之后世者，非不详且备也，独中叶厄于兵燹仅得窥什一于千百，为可惜耳！顾念：祖功宗德不克世守而表章之，为子孙者末由辞其责。此谱牒之所以宜急也，迩来支派日蕃，若不及时修整，巩年远代湮，后之人欲识水源木本之谊、昭穆宗支之别，且不可得。岂独考古者有无征不信之感乎？
余年三十始创谱稿，相助者惟族侄瑚与荇耳，后十年集成族谱四册尔，时后生子弟通文义者渐多，或编次、或参考、或检阅，佐理自不乏人。而广搜博访则侄孙华南之国也无如。草创粗具，而瑚、荇暨华南相继去世。嗣后，余又设帐他乡，不暇整理家事，以故谱牒虽存而缺点尚多，不足为通族公谱也。
今岁暮春之初，族侄锡龄率华南之子培珍诣余书室，谈及修谱之事。余方以调查为苦难，而伊等乃身任不辞如培珍者，真能继父之志矣！此余之幸，亦合族之幸也。既而伊等调查完竣，又约族人培桐、晋三暨荇之侄孙溥各捧谱稿授余。余向也惟巩任不能胜，今也又觉责不容委。于是，新旧参观，遗漏者补之，舛错者正之，非族者载之，考订既毕，乃与后生辈依式缮写成册，各支分藏，以永其传。
爰叙颠末而附以言，曰：族必有谱，何为哉？今之瓞绵椒衍，而实繁有徒者溯。高曾而上，孰非一体？所遗惟其远近之不分，渐至厚薄之反。易叔季之世，以卑陵尊，以幼犯长，名分之间不堪问矣！谱修而尊卑明，长幼顺。将礼义自此生，即人才自此此起。安在旧日之盛不可复见于来兹乎？倘继起者陆续增修，因而醵金授梓俾世世勿替焉，此尤余之所厚望也夫。
民国十五年长至日十六世庭兰沐手谨识
家谱凡例
1、族有谱牒，取收族之义。但支派日繁，急切难于检阅。今定于十世以上合表，十世以下分表，庶可一览了然。
2、谱式以世表之例为之，世系直承，支派横列。行实附书于后诸。大家皆然，今从之。
3、谱明伦序。同胞兄弟以伯仲为先后，同世兄弟以支派为先后。
4、本族虽无显秩，而登贤书，贡成均，入黉宫者络绎不绝，详书于册，所以明著。先人之芳声，且使后人有所观感而兴起也。其人尚存，直书现在阶程，或有进步，俟续修时分别更换。
5、族谱大要，为仁孝而作。而吾族多朴略，何能为过人之行，但有关于仁孝而能诚笃以居心者即微长亦录。
6、男行妇德，必实有可据，素为乡国所推，方可登谱。生同时者不必录，防伪也。
7、元配继室书分先后，或有出、或无出、或各有所出，不必注明，恐不肖者异视兄弟，且于无子之母易萌不敬之心也。
8、配氏母家门阀附注于该氏之后，不略外戚也。
9、葬地可考者注于各名之下，不可考者阙焉。
10、过继之子，即其子，必溯所自出。木有本，水有源，不可忘也。
11、乞养之子，非其子，不得入谱。神不歆非类，民不祀非族也。
12、世系失考及绝嗣者，附书于世次之后，各近支俱登谱轴，祀以祔食之礼，不忍令其作若敖氏之鬼。
13、殇童无嗣，概不书名。惟年届十五者方可入谱。或未赐名则但记其乳名，俟他日名定继修时分别增入，不敢擅拟以名，致使遗忘、舛错，转生疑窦。
14、命名有异世同名、一时尊卑同名，皆系无谱之故。今虽有谱而其名行世已久，不得遽更。嗣后命名，自第二十世皆照所定排行字，以次迭及，庶不至有重复之患。
谨将排行二十字分作四句开列于左：
三复金人铭，保家贵爱名，咸云为善吉，其兆(卜)协元亨
家谱记载
令题名记阎公朝
惟我招远为县，不知其凡阅几世。其事而治之者，不知其凡涉几人矣。即耳目之所逮者，其人可数也，乃其岁月稍久远，姓名仅有存者，溯而上之，则杳乎其不可得闻矣。遂使上焉者，无由考镜其得失，以裨益吏治。下焉者，无由上下其议论，以裨益文献，讵非旷世之缺典邪。君子曰，知者当务之为急，此所谓有当务非邪。
嘉靖壬戍，水宁卢公来令吾邑。见其士风瘠薄，政体废坏，拊循和辑，夙夜不懈，益虔暇则谘诹故典，而慨然叹文献之不足也。方开局以纂邑乘曰：“吾将先乎其大者。”乃捃摭故牍，搜剔金石，参酌闻见，得令丁公而下凡若干人，其姓名历履，湮没弗传者，无如之何矣。其幸存未泯者，备录而谨书之，刊石于堂，用垂永久，而属公朝为之记。夫官无崇卑，尽职为良。县令七品秩尔，然抚有百里生聚而教诲之，生民之休戚系焉；其任亦弗轻矣。由今观之，若其才德优长，流风善政，口碑不磨，斯称乎其为民父母矣，舍是而拗焉，而陂焉，民罔攸赖，不亦旷若官乎！又不然，则安于为已，厉民自养，非徒罔功者，无庸以议为也。然方其晏然民上，非不犹之官也，逮势易时移，公论既定，流芳遗臭焉，可诬也。故有求名而不得，有欲盖而弥章。若此者，一切使之湮没弗传，贤者无以表其长，不肖者亦得以掩其短，宜非君子之所忍也。然更数百年，未有庸心于是者，无乃不知所务焉。
呜呼！声实昭而劝戒寓，后之视今，亦犹今之视昔，苟非不自颐，籍甚者，其孰能无惕然于斯也。孔子曰“三人行必有我师焉”。择其善者而从之，其不善者而改之。然则兹石也，谓非有位者之盘盂乎。若卢公者，诚可谓知所先务者也。继公而至者，尚念旷世之缺典，有其举之，莫敢废也。将一邑之文献吏治，胥有赖焉，则公之绩，何可以弗著哉。
朝也寡昧不文，而公之盛心不敢以不承也。谨执笔以识岁月尔，是何敢言记。田侯城碑阎公朝
立天下之事者，诚也；济天下之事者，才也。二者缺一，虽小事犹难望治，况其大乎！若乃兼体而克臻厥成，惟我邑侯田公有焉。兹于其修城之役见之矣。
招远，东方蕞尔邑，城垣素号庳陋，寄民社者，沿袭故事，非不岁一修之，大都因陋就简，取办目前，往往随手堕坏，故倾圮日甚一日。
乃岁丁丑，夏秋之交，霖雨浸淫，城之敝也，几复隍矣。今将完旧而实无异创作，邑人方以为忧，我邑侯慨然任之，爰列状闻于当道，当道者咸归重而责成焉，颐公帑空匮，资用弗充，侯则为之，谘诹揆度，经营擘画，期于克济，于是乎揣高低，计丈尺，物土方，均力役，书餱粮，庀器用，精委任，勤劳徕，戒之用休，董之用威，由是负者鳞次。筑者栉比，相杵交动，鼛鼓弗胜，登登冯冯，声彻遐迩。侯昼夜庐于城门之上，有若父兄率其子弟，修治其垣、墉、室、庐，而意及曾云者也，两阅月，墙乃就绪，壁立崇竦，望如引绳，光泽可鉴，墙端皆伐山石，琢以椎凿，四平而布之，然后加之睥睨，陴睨之山颠冠以瓴甋之，方而剑脊者，仍雌雄而钩联之，以至楼橹陛级，罔不次第毕理，凡一切修筑方略，皆侯心计而指授，它人弗与也。经始于闰八月之望，至冬十一月而工以完。先是侯因西北濠有石横亘，已尝开凿，今则倍加深广，引东南之泉水，环城流注，作石闸于濠之四隅，以制其蓄泄，改作石桥于南北两门，濠堤植柳无算，内种芙蕖，尔时已为之改观。
至是城成，则形势完美无遗憾矣，维时四民和会，观者填郭，颂者溢郛、不啻室家既成而妇子相庆也。咸曰，往者人谓城何？今者人谓城何？保障哉。侯之功在吾人也，其百世而不磨哉！君子曰，百姓之可与乐成也？有如此然，虑始，良不易矣，方工之未作也，孰不知其急，而亦孰不苦其难，向使它人当此，非不肯为，则不敢为，又不然，则不能为耳。惟我田侯，底兹丕绩，盖忧国忧民者，仁也；任恩任怨者，义也；当几而断者，果也；好谋而成者，毅也；综理之精且密者，智也。合而言之，诚与才合者也。诚则事立矣，才则事济矣。此侯之盛德、大业兼体不遗，而吾人所赖以安者也。
诗云“遹求厥宁，遹观厥成”，其斯之谓欤，功讫之几，时乡民班白者凡若干辈诣余，而请书其事于石。既而，邑贰庐江任君判簿，绛县刘君幕领，金溪王君亦来，言如民意。因为摭侯之功，而推本言之，以垂诸后，用示夫生于斯宦于斯者。若夫侯之政迹，种种可书，盖未易一二，屈指计也，兹特为城功而言耳，故不具载。游山记文阎公朝
东北诸山为一邑之名胜。久有往游之兴，而因循未果。
今岁初夏，会东村杨老，此志偶协，遂携后生二三辈以往。余素不饮，而东村亦性不喜酒，止赍乾糟菜茹而已。
二十五日饭后，行至埠后，从者留觅脚力，余遂与东村先行，抵下观许久，在后者方到。稍步松林，遂相与共饭。饭毕，东寻班仙洞，道士云：“至彼可三四里”。出观门，渡涧水，过一漫埠，复渡一涧，即登山。
山甚陡峻，行不数十步，余已倦矣，数人扶掖以行，踉跄又数十步，喉乾足弱，不复能前，枕石而卧，良久，喘息始定。仰视山巅尚远，则见杨老已据坐石上欢笑招余矣。余羡之，有若登仙然。时日已将暮，勉强徐步以上。至则大石横亘，左右皆深涧，俯瞰可怖。诸子从容甚适，时推石坠之以为乐。
循山而东，峰峦迥合，望之无际，鸟道盘旋；乍高乍下，大要非山脊即山腰，未当踏寸土也。据石藉草，时时偃休。前行诸人，或隐或见，或时不见而闻其歌笑声。既过险道，去洞不远而尚隔一山。余渴甚，令一童先行取水。顷之，自前山提壶而下，迎取饮之。甘露醴泉不为过也。
道士宋迎，扶余至山顶，则见四山环抱，而洞负山南向，悬岩峭拔，壁立干仞，祠宇正承其阙，真仙灵之窟宅也。道士扶余下峻坂，对洞坐望久之。东村坐洞上真武庙前招余。遂越洞门左折而上，垒石为蹬，凡数折，石蹬穷处，有两石侧立，自相撑柱，中阙若门焉，穿石而出即庙。庙甚狭，止可容一二人，皆凿石为之，门外平石尺许，下临无地，俯视千峰万壑，争奇献秀，令人有遗世独立之想。庙侧有碑，字半磨灭。
东村言：“庙旧有石门，前护以石槛。山多松，松之垂岩者，尤为奇绝，今皆废矣”，闻之可为太息。庙已在洞上，仰望山头，尚不知相去几许也。夫自涧底而望洞，自洞而望庙，自庙而望山，则山之高可知矣。东村言：“城中望东北诸山最高者，即此也”。比下至洞，则暮色苍然，自远而至矣。洞前为矮屋数楹，皆南向，西为神祠，东道士居之。屋皆半入嵌岩，前荣缭以短墙，树墙下以椒，徘徊瞻眺，既久，而后就寝灯炫皆无，焚松枝以代照，卧榻之侧，以席贴壁，发席而视之，有穴焉，出自穴，即洞也。前为屋所占，其中逼侧污秽。盖室本因洞而修，室成而洞因以隐，亦可惜也。
余与东村接榻而卧，东村自言童稚时避兵寓此数月，因为余谈祠宇之兴替，山林之盛衰，历历如在目前，至夜分犹未寝。披衣出户，残月朦咙，隐映石壁，亦一奇观也。
卧思赍来食物，寄下观中，此中道士一无所有，晨炊不给矣。天未明，分遣二童，一往下观取所寄者，一赴台上集市菜觳。晨起，迤逦登览以需之，西行者不须臾而返；日既高始见东行者循山涉涧而来，遂具食。食毕，道士送至山头而别。
由旧路抵下观，因询上观之路，道士言：“有三路，一由窟窿涧，一由冲天涧，一由六公涧。”窟窿涧道险人迹罕至，冲天涧稍平而无所观，遂定六公涧。
取道以上，北行二里许，遂折而西，入深涧，仰视，两山夹峙，高插云汉，而人行涧底，宛转崎岖，乱石丛杂，数步一休，犹若倦剧。道傍皆野花杂卉，蒙茸葱蒨，不可名状。时有泉流石上，清莹可爱。东村邀余濯足，余未之应也。
西抵九盘山，滴水崖在其左侧，就视之，石壁崇悚，旁张两翼如椅，水自壁端悬注而下，如缕风引触，则洒然惊溅如迸珠碎璚砰磕有声。令从者以壶就挹注之，於道润喉。崖下皆积石，水渗入石罅中。云：“往时既潴而泻，今天旱无有也”。崖间草本蓊翳，萝蔓蔽墟，微风时动，如翠涛滉漾，坐玩久之不忍舍去。
既过山，北折而下，即六公涧，有颓垣存焉云。其下有土洞，未暇寻也。涧东西袤，而南北狭，越涧即上九盘，山益陡竣。余倦甚，且休且登，良久仅及其半。有道士来迓。扶策，然后能至山顶，则平地也。路旁有石碣，又有数石柱立田间，云：泰山行祠之遗址。
过山阴下坡，冈垄颇宽衍，即其处立观焉。环观皆山也。观后平地无几即深涧，涧北山口望见海，即其处稍加修葺，足为奇观，今惟以堆积柴粪而已。此观之大较也，其西遍山弥谷皆松也。云：过此迤西，松益多。亦不暇往。观中墙垣皆废，室庐敝甚，惟正殿新修，颇壮丽，盖毁于火而重为之也。殿前巽隅有碑，刻邱长春诗，字半磨灭，然诗已盛传矣。殿内悬一牌，载修造记，读之为发一笑。然兹行，所历数处，石刻大率类此，其不为山灵之辱者几希。
览毕坐殿后西小室一饭。余意留宿，而同行者有归志，不得已遂匆匆下山。
晚宿下观，天明科头而行，过埠后早饭以归。
余因追忆，庚戍夏，以鲁竹翁之招，至下观，信宿而还。然当时心事郁郁，绝无好况，止应县公之命耳，观外未始别寻一步也。顾自是往来于怀，迄今始一游，偿宿心焉。又以所与俱来者，一老之外，二三童稚而已。且匆遽而返，不无遗憾。然，余闻诸庄生：“人贵自适其适，而不贵适人之适。”由此言之，则人之游，要于其适而已，此外奚足计焉。因援笔为之记，以当卧游。
家谱诗词
春日游北山
阎 祺
春山无处不芳菲，山里人家锦作围。竹叶弄阴迷客路，杨花学雪点征衣。流莺啭树方吟去，稚子拈花带笑归。欲觅好怀须畅饮，浮名应是付尘飞。
游普照寺
阎 祺
上方深处隔红尘，信步来游似有因。小犬吠人缘地僻，老僧延客倍情亲。风清自觉炉烟细，昼静偏知案雀驯。谈竟不知归辔晚，何防返照挂城闉。
西岩
阎公朝
长山古招提，奇胜在西麓。丹梯盘怪石，翠屏罗秀木。扪葛陟攒元。悬岩如覆屋。爱此旷乡，化工巧修筑，於焉设几榻，六月疑无燠。云幄寄高眠，鸟背流遐瞩。依依沙际村，纷纷坡上犊。尘襟向此消，浑欲忘昏旭。夕阳倏已颓，明月满空谷。万籁俱沉冥，惟见群峰绿。幽兴杳无穷，中宵未归宿。顾我尘欲姿，此乐何当复。回首幽人居，邻哉谁解卜。
九盘
阎公朝
九盘虽云险，山色佳有余。青壁陵层霄，丹梯转嵌岖。群峦玉笋并，列嶂芙蓉舒。瑶草挺葳甤，珎木倚扶踈。据石时偃息，抚景聊纡徐。扳缘陟其颠，天风振衣裾。俯睠云壑幽，仿佛怀仙居。独步风尘表，兹山实起予。
滴水崖
阎公朝
行行深涧穷，望望苍崖截，壁立倚嵌空，仰见青嵽嵲。细泉来何许，镪属崖端泻。绵绵纶玉绳，娜娜悬珠结。进石飞碎蹫，随风洒晴霄。滋含幽草芳，润遍垂罗缬。白日回光景，朱夏变凛冽。我行倦登扳，晏坐暂怡悦。山游足清赏，兹焉实奇绝。陈词讵可殚，聊为赏音说。
上祥光观
阎公朝
九盘疲登顿，孱颜摩穹苍。讵意山深处，得此夷旷乡。崇巅走峻坂，佳气浮平冈。孤云生户牖，群峰罗宫墙。天风撼松林，万窍鸣笙篁。振衣一引望，伦海郁苍茫。仙灵杳何许，遗迹空摧葳。境寂尘嚣远，地偏岁月长。徘徊步徒倚，抚景移残阳。匆匆指归路，余兴宁渠央。
班仙洞
阎公朝
四围山色抱名区，积翠流丹入画图。偃息偏宜金涧净，跻攀不尽玉岩孤。风前啼鸟时高下，树杪栖霞乍有无。领取烟霞归眺望，人间何处是蓬壶。
其二
寻幽无尽万山迎，绝顶蹒跚取次行。断岫欲分云乍补，嵌岩半堕石还撑。轻风向晚回丹壑，残月中宵旁翠屏。一榻山房清不寐，登仙谁复羡班生。
晚眺东山
阎珍
入山期未遂，独有向山心。舒啸成孤眺，凭高当远寻。不嫌云去住，惟碍树晴阴。何以删繁艳，罗峰黛渐深。
和杨晴峦北山看云
阎玠
云亦厌离索，依山为伸缩，厥性固甚闲，澹极乃弥笃。群山政空翠，飞来忽一掬。山若招呼之，遂集环涧谷。胡然欲飘摇，往实为其复。静者栖山巅，懒者留岩腹。更与数峰昵，变幻不嫌秃。有时亦各去，密瞩将焉逐，只在山之阴，友伯及其叔。盘桓愈不倦，参错转相淑。岂无或虚盈，中心匪反覆。政从起灭间，见其性情足。
阎氏文化研究会
2013年1月27日，招远玲珑轮胎工业园商务会馆内，来自各地的招远阎氏宗亲会聚一堂，宣布成立“招远阎氏文化研究会”  与会的全体代表合影（19世阎文青摄）[1]
世系支表
《阎氏家谱》世系表始祖
二世
三世
四世
五世
六世
七世
八世
九世
十世
十一
仲良
敦
英
志
祺
公器
(失讳)
珍
工
文棐
廷谟
平
文烂
文灿
玠
尔仞
公冶
(学周)
閤
若愚
崇德
中伦
中行
中节
若鲁
崇辉
中立
若湖
崇义
进忠
崇礼
(无考)
阁
(无考)
公朝
学周
阀
太初
进思
光祀
光禄
光福
太耿
闳
学义
贞敏
逢春
慎先
启福
诚先
启禄
逢秋
逢节
公禹
(学义)
祥
鸿麟
镇
孔泮
化
文鉴
广仁
广增
广闻
广正
广朱
仿
文斗
文玉
文起
孔泽
仕举
有德
广奉
广清
广成
仕第
有京
增福
仕登
文公
仕桢
鸿举
铸
孔泗
明德
文景
庆
魁
孔源
明扬
孔津
文卿
镒
闾秀
允捷
对山
光柱
光林
闾光
世显
文敬
广进
广招
世隆
有成
有立
文富
广益
广礼
世兴
明晤
种金
种松
闾俊
升
文彬
日成
日勇
日新
日敏
日保
日安
日泰
日乾
日坤
日载
昌
文佩
旦
文技
文运
文隆
文信
祯
纬
诚志
士扬
有容
起吉
开世
起灿
振享
起焕
开业
诚意
士行
有旌
景耀
治太
治平
治安
士登
有淳
景兰
治化
诚思
龙翔
超
景清
辅君
迈
景忠
相君
有先
景明
佐君
有声
景行
维君
有成
士章
日恭
祯梦
开运
开元
启梦
开利
成藩
开太
日严
世藩
开福
日修
屏藩
开阳
日省
景藩
瑞君
成玉
得
开国
缔
东和
之谨
国藩
启谨
开泰
之原
之尹
之慎
贤
思洪
忠
笃志
作肃
公
作哲
述耕
作谋
述纪
述亮
作师
述宰
述武
作宾
述求
述文
思都
白
笃仁
作义
述正
作圣
述科
述增
思福
德
笃恭
作智
述道
述礼
作臣
述茂
述雍
述堂
述骞
诚
长松
思官
行德
立志
辉
仲庠
仲雍
有志
振(早世)
思田
守
长春
法兴
忠
崇
法旺
信
士春
法成
义
凤
福春
法财
礼
仁
成春
法德
伦
法盛
智
旺
之仁
檠
九皋
从周
永柱
永康
从孝
永寿
从顺
永昌
棐
九功
从正
九叙
从明
九官
从教
从道
从诲
进
继圣
崇文
国重
崇教
国钦
斋
天禄
问
茂世
国成
明旺
启祥
启禄
启祯
国用
明德
启泰
明伦
启贵
启清
启佑
启昌
明礼
启命
启福
宏玉
业仪
天爵
訚
天崇
阅
纬公派7-21世七世
八世
九世
十世
十一
十二
十三
十四
十五
十六
十七
十八
十九
二十
廿一
诚志
士扬
有容
起吉
开世
维新
邦俊
忠
玉基
惠基
逢来
克谦
致美
邦杰
恕
(致美)
逢清
(象坤)
玉南
墨声
和声
乐声
逢祥
象谦
江南
起声
云南
逢池
象复
平南
喜声
贡
礼
在
仁声
钦
君
孟声
化
臣
隆声
吉祥
魁南
义南
德声
象坤
逢化
象仁
星南
衡南
逢国
象益
鸿南
象兰
全住(乳名)
起灿
周儿(乳名)
振享
起焕
开业
自新
邦仪
淳
丕基
逢泰
道全
志良
步云
省三
义三
逢春
逢灵
盛基
肇基
正基
得基
逢明
(外出)
邦佐
诚意
士行
有旌
景耀
治太
金
守先
恂
承基
逢源
彭龄
召南
培圣
逢泉
中龄
炳南
培琚
培璜
培瑭
受龄
聚南
培珩
泰南
治平
兴仁
光前
作舟
崇基
逢瑞
(柏龄)
华南
培玉
钊
鉴
锐
培珍
镛
钢
经南
培昭
镜
培琮
铭
培璋
培瑶
铸
铨
镔
镪
锰
逢顺
松龄
镇南
维成
维元
维藩
双南
柏龄
椿龄
勋南
培瑗
熙南
煦南
烈南
作楫
起基
逢林
鸿龄
斗南
逢云
岱龄
(斗南)
培珙
逢臣
(鸿龄)
瑞基
逢山
仁龄
顺南
培玺
福龄
兴南
培道
培义
述南
作梅
有基
逢福
增龄
焕南
培同
培金
凯
龙
志
逢禧
逢玉
孟基
(逢禧)
(益龄)
荫南
培行
守基
逢禄
益龄
锡龄
学南
培舜
培钧
钟
培周
文南
培训
伟
韶康
廷
建宇
芳龄
利南
培才
朋
成昌
寿昌
敏
培英
培敖
亮
坤
箕南
培荣
培云
培宾
国
随
鸿南
培亮
均南
培杰
培乐
兴让
治安
(兴让)
光辉
(作议)
(敬基)
(逢永)
九龄
惠南
爱南
梅龄
斌南
茂龄
钟南
培南
方南
兆南
培欣
光炜
(作谋)
永基
逢年
梦龄
循南
培琳
式南
腾南
逢岐
桃龄
和南
(培法)
登南
培法
培成
培臣
桂南
培德
培绪
培信
昌龄
指南
培招
培显
德南
培琦
光焯
光煜
作议
作谋
作材
敬基
明基
逢永
逢暖
全龄
鹏南
进龄
铭南
士登
有淳
景兰
治化
诚思
龙翔
超
景清
辅君
立德
耀祖
希圣
复基
泰云
忙(乳名)
立基
庆云
鹤龄
松南
庆寿
希贤
禄基
(庆寿)
文龄
树基
德基
迈
景忠
相君
任德
继祖
光祖
有先
景明
佐君
成德
宽
有声
景行
维君
钦
宗文
铜
述祖
希贵
茂基
国基
邦基
庆善
希有
安基
祯祥
庆法
有成
士章
日恭
祯梦
开运
锡朋
中盛
福
经
春成
(逢纯)
芝龄
春融
逢纯
逢桐
芝龄
瑞南
正南
玉龄
寿南
开元
锡祉
敬先
珂
世清
逢吉
千龄
(匡南)
逢早
得龄
(保南)
新龄
匡南
保南
捷南
启梦
开利
成藩
开太
日严
世藩
开福
锡奉
宗歧
君
蒿
永年
逢腾
(外出)
逢彩
(外出)
逢观
(外出)
逢冈
(外出)
日修
屏藩
开阳
锡九
宗周
宗武
惺
永贞
逢和
发龄
春南
秋南
冬南
富龄
顺龄
才龄
载南
培月
喜龄
耀南
丕芹
烨南
逢文
桂龄
周南
丕祥
丕勇
好南
丕九
永昶
惠
恺
永庆
逢仁
逢训
本(乳名)
菊龄
福南
公南
分南
荣南
宗汤
(希成)
(永锡)
逢京
(海龄)
逢道(早世)
逢韶(早世)
逢夷
海龄
逢善
江龄
瑞龄
荣龄
逢武
宗禹
希成
希孟
永宣
(外出)
永锡
永干
逢廷
文龄(早世)
万龄
恒龄
兆龄
逢阳
书龄
锡庆
宗芳
窗
(外出)
宗尧
日省
景藩
瑞君
锡麟
宗仁
锡侯
宗学
成玉
得
开国
作新
忠礼
令
忠林
廷
熙春
逢成
(约龄)
忠勤
开
熙秋
逢聚
约龄
明
维龄
兆龄